ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή θέσης για την πρόσληψη μέλους ΕΔ.Ι.Π.
στο Πανεπιστήμιο Πειραιώς για το έτος 2025.
Ίδρυση Εργαστηρίου με τίτλο: «Περιφερειακή Οικονομική Ανάλυση και Πολιτική (ΠΟΑΠ), Regional
Economic Analysis & Policy (REAP)» του Τμήματος
Βαλκανικών, Σλαβικών και Ανατολικών Σπουδών της Σχολής Οικονομικών και Περιφερειακών
Σπουδών του Πανεπιστημίου Μακεδονίας και καθορισμός του Κανονισμού Λειτουργίας του.
ΑΠΟΦΑΣΕΙΣ
Αριθμ. 202501998
(1)
Κατανομή θέσης για την πρόσληψη μέλους
ΕΔ.Ι.Π. στο Πανεπιστήμιο Πειραιώς για το έτος
2025.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Το εδάφιο ιη) της παρ. 4 του άρθρου 16 όπου προβλέπεται ότι: «Κατανέμει τις θέσεις μελών Δ.Ε.Π., Ε.Ε.Π.,
Ε.ΔΙ.Π. και Ε.Τ.Ε.Π. και έκτακτου διδακτικού προσωπικού
που εγκρίνονται από το Υπουργείο Παιδείας και Θρησκευμάτων προς τα Τμήματα του Α.Ε.Ι., σύμφωνα με τις
ανάγκες τους και τον εγκεκριμένο ετήσιο προγραμματισμό προσλήψεων» κατά τις διατάξεις των παρ. 2 και 5
του άρθρου 139 του ν. 4957/2022 (Α’ 141).
2. Το εδάφιο η) της παρ.  2 του άρθρου 7 του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024)-Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184)
όπως τροποποιήθηκε, συμπληρώθηκε και ισχύει με τις
διατάξεις του ν. 5188/2025 (Α’ 49).
4. Την υπ’  αρ. 20227639/28-11-2022, (ΑΔΑ:
ΨΝΘ7469Β7Τ-ΨΣΨ), διαπιστωτική πράξη Πρύτανη
«Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Πειραιώς» (Υ.Ο.Δ.Δ. 1121).
5. Το υπό στοιχεία ΔΙΠΑΑΔ/Φ.ΕΓΚΡ./οικ.20006/
26-11-2024 διαβιβαστικό έγγραφο του ΥΠΕΣ, που αφορά στην έγκριση προγραμματισμού προσλήψεων για το
έτος 2025 στο Πανεπιστήμιο Πειραιώς.
6. Την υπό στοιχεία 154527/Ζ2/24-12-2024 υπουργική απόφαση του Υ.ΠΑΙ.Θ.Α. (ΑΔΑ: 9Ο4146ΝΚΠΔ-ΞΛΡ)
«Κατανομή θέσεων για την πρόσληψη μελών Ε.ΔΙ.Π. και
Ε.Τ.Ε.Π. στα Α.Ε.Ι. για το έτος 2025».
7. Τα υπ’ αρ. 20247368/2-12-2024 και 20250059/
8-1-2025 έγγραφα της Αναπληρώτριας Προϊσταμένης
της Γενικής Διεύθυνσης Διοικητικών Υπηρεσιών.
8. Το γεγονός ότι από την απόφαση αυτή δεν προκαλείται δαπάνη σε βάρος του Προϋπολογισμού του
Ιδρύματος.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ
Αποφάσισε ομόφωνα, στην 6η Συνεδρία, την 19η Μαρτίου 2025, την κατανομή μίας (1) θέσης για την πρόσλη-
ψη μέλους ΕΔΙΠ για το έτος 2025, στο Τμήμα Οικονομικής
Επιστήμης του Πανεπιστημίου Πειραιώς.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 14 Απριλίου 2025
Ο Πρύτανης
ΜΙΧΑΉΛ ΣΦΑΚΙΑΝΆΚΗΣ
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2062
02.05.2025 15:39:39
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
Αριθμ. 7309
(2)
Ίδρυση Εργαστηρίου με τίτλο: «Περιφερειακή Οικονομική Ανάλυση και Πολιτική (ΠΟΑΠ),
Regional Economic Analysis & Policy (REAP)» του
Τμήματος Βαλκανικών, Σλαβικών και Ανατολικών
Σπουδών της Σχολής Οικονομικών και Περιφερειακών Σπουδών του Πανεπιστημίου Μακεδονίας
και καθορισμός του Κανονισμού Λειτουργίας του.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Το Κεφάλαιο ΣΤ’ «Επιμέρους Ακαδημαϊκές και
Ερευνητικές Δομές των Ακαδημαϊκών Μονάδων» του
ν. 4957/2022 (Α’ 141) «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» και ιδίως το άρθρο 46.
2. Την υπό στοιχεία 123024/Ζ1/6.10.2022 (Β’ 5220) κοινή απόφαση των Υπουργών Παιδείας και Θρησκευμάτων
και Επικρατείας.
3. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση τμημάτων και ίδρυση-συγκρότηση σχολών» (Α’ 129).
4. Την υπ’ αρ. 4827/31.5.2023 (Υ.Ο.Δ.Δ. 517) διαπιστωτική πράξη για τη συγκρότηση του Συμβουλίου Διοίκη-
σης του Πανεπιστημίου Μακεδονίας, όπως τροποποιήθηκε με τις υπ’ αρ. 3692/20.12.2024 (Υ.Ο.Δ.Δ. 1462) και
5362/18.2.2025 (Υ.Ο.Δ.Δ. 173) όμοιες.
5. Την υπ’ αρ. 5374/28.6.2023 (Υ.Ο.Δ.Δ. 615) διαπιστωτική πράξη για την εκλογή του Πρύτανη και τον ορισμό
των τεσσάρων (4) Αντιπρυτάνεων του Πανεπιστημίου
Μακεδονίας, με θητεία έως 31.08.2026, όπως τροποποιήθηκε με την υπ’ αρ. 2749/29.11.2024 (Υ.Ο.Δ.Δ. 1342).
6. Την υπ’ αρ. 970/24.10.2023 (Β’ 6201) απόφαση της
Συγκλήτου με τίτλο «Πρότυπος Εσωτερικός Κανονισμός
Λειτουργίας των Πανεπιστημιακών Εργαστηρίων του
Πανεπιστημίου Μακεδονίας».
7. Την απόφαση της υπ’ αρ. 12/26.2.2025 (θέμα 5ο)
συνεδρίασης της Συνέλευσης του Τμήματος Βαλκανικών,
Σλαβικών και Ανατολικών Σπουδών της Σχολής Οικονομικών και Περιφερειακών Σπουδών για την ίδρυση
Εργαστηρίου «Περιφερειακή Οικονομική Ανάλυση και
Πολιτική (ΠΟΑΠ), Regional Economic Analysis & Policy
(REAP)».
8. Την απόφαση της υπ’ αρ. 12/9.4.2025 (θέμα 8ο) συνεδρίασης της Συγκλήτου για την έγκριση ίδρυσης του
Εργαστηρίου «Περιφερειακή Οικονομική Ανάλυση και
Πολιτική (ΠΟΑΠ), Regional Economic Analysis & Policy
(REAP)» και του Εσωτερικού Κανονισμού λειτουργίας του.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
10. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού και του τακτικού προϋπολογισμού του
Πανεπιστημίου Μακεδονίας, αποφασίζουμε:
Την ίδρυση του Εργαστηρίου με τίτλο: «Περιφερειακή Οικονομική Ανάλυση και Πολιτική (ΠΟΑΠ), Regional
Economic Analysis & Policy (REAP)» του Τμήματος Βαλκανικών, Σλαβικών και Ανατολικών Σπουδών της Σχολής
Οικονομικών και Περιφερειακών Σπουδών του Πανεπιστημίου Μακεδονίας και του Εσωτερικού Κανονισμού
Λειτουργίας του, ως ακολούθως:
ΚΕΦΑΛΑΙΟ Α’
ΙΔΡΥΣΗ ΕΡΓΑΣΤΗΡΙΟΥ
ΜΕ ΤΙΤΛΟ «ΠΕΡΙΦΕΡΕΙΑΚΗ ΟΙΚΟΝΟΜΙΚΗ
ΑΝΑΛΥΣΗ ΚΑΙ ΠΟΛΙΤΙΚΗ (ΠΟΑΠ), REGIONAL
ECONOMIC ANALYSIS & POLICY (REAP)»
ΤΟΥ ΤΜΗΜΑΤΟΣ ΒΑΛΚΑΝΙΚΩΝ, ΣΛΑΒΙΚΩΝ
ΚΑΙ ΑΝΑΤΟΛΙΚΩΝ ΣΠΟΥΔΩΝ ΤΗΣ ΣΧΟΛΗΣ
ΟΙΚΟΝΟΜΙΚΩΝ ΚΑΙ ΠΕΡΙΦΕΡΕΙΑΚΩΝ ΣΠΟΥΔΩΝ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Άρθρο 1
Ίδρυση - Ονομασία - Εσωτερικός Κανονισμός
Λειτουργίας
Ιδρύεται στο Τμήμα Βαλκανικών, Σλαβικών και Ανατολικών Σπουδών της Σχολής Οικονομικών και Περιφε-
ρειακών Σπουδών του Πανεπιστημίου Μακεδονίας το
Εργαστήριο με τίτλο «Περιφερειακή Οικονομική Ανάλυση και Πολιτική (ΠΟΑΠ), Regional Economic Analysis &
Policy (REAP)». Η λειτουργία του εργαστηρίου διέπεται
από τον εσωτερικό κανονισμό λειτουργίας του, όπως
αναλύεται στα παρακάτω άρθρα.
Το Εργαστήριο εξυπηρετεί τις εκπαιδευτικές και ερευνητικές ανάγκες στα ακόλουθα γνωστικά αντικείμενα:
Μικροοικονομική Πολιτική, Μακροοικονομική Πολιτική,
Διεθνής Οικονομική Ανάπτυξη, Διεθνής Χρηματοοικονομική, Διεθνείς Οικονομικές Σχέσεις, Πολιτική Οικονομία,
Ποσοτικές Μέθοδοι.
Άρθρο 2
Αντικείμενο - Σκοπός - Στόχοι
Αντικείμενο του εργαστηρίου είναι:
Η μελέτη και ανάλυση των οικονομιών της βαλκανικής
ενδοχώρας, των παρευξείνιων χωρών, και της Μέσης και
Άπω Ανατολής. Στο πλαίσιο διεθνοποίησης και αλληλεξάρτησης των οικονομικών σχέσεων, αντικείμενο του
εργαστηρίου είναι επίσης η εξέταση και ανάλυση των
επιδράσεων που επιφέρουν οι τάσεις σημαντικών οικονομικών μεγεθών και πολιτικών των μεγάλων οικονομι-
ών, όπως επίσης και οι κάθε αβεβαιότητες, γεωπολιτικές
εντάσεις, καθώς και τεχνολογικές, περιβαλλοντικές και
ενεργειακές προκλήσεις.
Σκοπός και στόχοι του εργαστηρίου είναι:
1. Η κάλυψη των διδακτικών και ερευνητικών αναγκών
του Τμήματος Βαλκανικών, Σλαβικών και Ανατολικών
Σπουδών του Πανεπιστημίου Μακεδονίας, καθώς και
άλλων Τμημάτων του Πανεπιστημίου Μακεδονίας, σε
προπτυχιακό και μεταπτυχιακό επίπεδο, και ειδικότερα
σε θέματα που εμπίπτουν στα αντικείμενα δραστηριότητας, όπως αυτά προσδιορίζονται στο άρθρο 1 της
παρούσης.
2. Η συνεισφορά στην αναβάθμιση των υφιστάμενων
προγραμμάτων σπουδών πρώτου και δεύτερου κύκλου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
και στη δημιουργία νέων σύγχρονων, ελκυστικών και
συνδεδεμένων με την αγορά εργασίας προγραμμάτων
σπουδών, στο πλαίσιο των γνωστικών αντικειμένων του
Εργαστηρίου.
3. Η επιδίωξη εξασφάλισης πόρων και πηγών χρηματοδότησης για την ενίσχυση της έρευνας στο πλαίσιο των
γνωστικών αντικειμένων του Εργαστηρίου.
4. Η προαγωγή της διεπιστημονικής συνεργασίας και
έρευνας ανάμεσα στα μέλη ΔΕΠ του Τμήματος Βαλκανικών, Σλαβικών και Ανατολικών Σπουδών, αλλά και άλλων
τμημάτων του Πανεπιστημίου Μακεδονίας, με στόχο την
αξιοποίηση των διαφορετικών γνώσεων και εμπειριών
των μελών ΔΕΠ στη διαμόρφωση μιας διεπιστημονικής
κουλτούρας, και σκοπό μια πιο σφαιρική προσέγγιση και
συνεπώς πιο αποτελεσματική και δίκαιη αντιμετώπιση
των συνεχώς μεταβαλλόμενων οικονομικών, τεχνολογικών, πολιτικών και πολιτισμικών προκλήσεων.
5. Η ερευνητική συνεργασία με κέντρα ερευνών και
ακαδημαϊκά ιδρύματα της ημεδαπής και της αλλοδαπής,
με ίδιους και συναφείς στόχους, εφόσον οι επιστημονικοί
στόχοι συμπίπτουν, συμβαδίζουν και αλληλοσυμπληρώνονται με εκείνους του Εργαστηρίου.
6. Η ανάπτυξη συνεργασιών και πρωτοκόλλων συνεργασίας μεταξύ φορέων του δημοσίου τομέα, τοπικής
αυτοδιοίκησης, κοινωνικών εταίρων και ιδιωτικών φορέων, όπως επίσης και ανάληψη διεξαγωγής οικονομικής
έρευνας και ανάλυσης με βιομηχανικούς εταίρους της
ημεδαπής ή αλλοδαπής.
Άρθρο 3
Δραστηριότητες του Εργαστηρίου
1. Η διεξαγωγή βασικής και εφαρμοσμένης έρευνας
στα γνωστικά του αντικείμενα.
2. Η καθοδήγηση και εποπτεία διδακτορικής έρευνας
σε θέματα που εμπίπτουν στον ερευνητικό προσανατολισμό του Εργαστηρίου.
3. Η διοργάνωση επιστημονικών διαλέξεων, ημερίδων,
σεμιναρίων, θερινών σχολείων, συμποσίων, συνεδρίων
και άλλων επιστημονικών εκδηλώσεων και η πρόσκληση
σε αυτές Ελλήνων και ξένων αναγνωρισμένων επιστημόνων.
4. Η παροχή υπηρεσιών και ανάπτυξη συνεργασιών
και πρωτοκόλλων συνεργασίας μεταξύ φορέων του
δημοσίου τομέα, τοπικής αυτοδιοίκησης, κοινωνικών
εταίρων και ιδιωτικών φορέων, όπως επίσης και ανάληψη διεξαγωγής οικονομικής έρευνας και ανάλυσης με
βιομηχανικούς εταίρους της ημεδαπής ή αλλοδαπής.
5. Η παροχή εξειδικευμένων υπηρεσιών, όπως πιστοποίησης γνώσεων και δεξιοτήτων και ειδικότερα σε θέ-
ματα που εμπίπτουν στα αντικείμενα δραστηριότητας,
όπως αυτά προσδιορίζονται στο άρθρο 1 της παρούσης.
6. Η πραγματοποίηση δημοσιεύσεων και εκδόσεων,
όπως επίσης και η συλλογή, επεξεργασία και διάθεση
επιστημονικών δεδομένων.
7. Η εκπόνηση ερευνητικών και αναπτυξιακών έργων/
προγραμμάτων, όπως επίσης και η οργάνωση και παροχή επιμορφωτικών προγραμμάτων μέσω του Κέντρου
Επιμόρφωσης και Διά Βίου Μάθησης του Πανεπιστημίου
Μακεδονίας, και όπως αυτά προσδιορίζονται στο άρθρο
1 της παρούσης.
Άρθρο 4
Προσωπικό
Το «Εργαστήριο «Περιφερειακή Οικονομική Ανάλυση και Πολιτική (ΠΟΑΠ), Regional Economic Analysis &
Policy (REAP)» στελεχώνεται από:
1. Μέλη ΔΕΠ που υπηρετούν στο Τμήμα Βαλκανικών,
Σλαβικών και Ανατολικών Σπουδών του Πανεπιστημίου
Μακεδονίας, και γενικότερα σε Τμήματα του Πανεπιστημίου Μακεδονίας, και έχουν γνωστικά αντικείμενα που
σχετίζονται με τα γνωστικά αντικείμενα του Εργαστηρίου.
2. Μέλη του Ειδικού Εκπαιδευτικού Προσωπικού (ΕΕΠ)
Εργαστηριακού Διδακτικού Προσωπικού (Ε.ΔΙ.Π.) και
μέλη του Ειδικού Τεχνικού Εργαστηριακού Προσωπικού
(ΕΤΕΠ), που το γνωστικό τους αντικείμενο σχετίζεται με
το γνωστικό αντικείμενο του Εργαστηρίου.
3. Μεταδιδακτορικούς ερευνητές, διδάκτορες, υποψήφιους διδάκτορες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών του Εργαστηρίου.
4. Ομότιμους/ες και αφυπηρετήσαντες/ες καθηγητές/
τριες πανεπιστημίου, οι οποίοι/ες μπορούν να συνεργάζονται κατά περίπτωση με οποιοδήποτε τρόπο σε δρά-
σεις που εξυπηρετούν την αποστολή και τους στόχους
του Εργαστηρίου σύμφωνα με τις κείμενες διατάξεις.
5. Η τοποθέτηση των μελών Δ.Ε.Π., Ε.Ε.Π., Ε.ΔΙ.Π. και
Ε.Τ.Ε.Π. στο Εργαστήριο πραγματοποιείται, ύστερα από
αίτησή τους, σύμφωνα με τις κείμενες διατάξεις. Τα ανωτέρω μέλη τοποθετούνται μόνο σε ένα (1) Πανεπιστη-
μιακό Εργαστήριο του Τμήματος ή σε διεπιστημονικό
Εργαστήριο που συμμετέχει το Τμήμα, αλλά δύνανται
να παρέχουν τις υπηρεσίες τους σε έως δύο (2) Πανεπιστημιακά Εργαστήρια του Πανεπιστημίου Μακεδονίας.
6. Δύναται να τοποθετείται διοικητικό προσωπικό
του Πανεπιστημίου, καθώς και να απασχολούνται και
οι ακόλουθες κατηγορίες προσωπικού: α) επισκέπτες
καθηγητές και επισκέπτες ερευνητές, β) ερευνητές επί
συμβάσει, γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου
ή εργασίας ορισμένου χρόνου σε περίπτωση εκτέλεσης
έργων/προγραμμάτων του πανεπιστημιακού Εργαστηρίου, δ) προσωπικό του Α.Ε.Ι. για την εκτέλεση πρόσθετου
έργου επ’ αμοιβή.
Άρθρο 5
Διοίκηση - Διευθυντής/τρια του
Πανεπιστημιακού Εργαστηρίου
Οι αρμοδιότητες του/της Διευθυντή/τριας του Εργαστηρίου καθορίζονται στην παρ. 9 του άρθρου 48 του
ν. 4957/2022.
Άρθρο 6
Διαδικασία εκλογής Διευθυντή/τριας
1. Η διαδικασία εκλογής του/της Διευθυντή/τριας ρυθμίζεται από τις διατάξεις του άρθρου 48 του ν. 4957/2022,
όπως εκάστοτε ισχύει και την υπό στοιχεία 123024/
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
Ζ1/6-10-2022 (Β’ 5220) κοινή απόφαση των Υπουργών
Παιδείας και Θρησκευμάτων και Επικρατείας. Η εκλογική διαδικασία πραγματοποιείται με καθολική, άμεση
και μυστική ψηφοφορία που διενεργείται αποκλειστικά
ηλεκτρονικά με τη χρήση του ειδικού πληροφοριακού
συστήματος με την ονομασία «Ψηφιακή Κάλπη ΖΕΥΣ»
της ανώνυμης εταιρείας του Ελληνικού Δημοσίου με την
επωνυμία «Εθνικό Δίκτυο Υποδομών Τεχνολογίας και
Έρευνας Α.Ε.» (Ε.Δ.Υ.Τ.Ε. Α.Ε.).
2. Δεν επιτρέπεται να θέτουν υποψηφιότητα για τη
θέση του/της Διευθυντή/τριας όσοι αποχωρούν από
την υπηρεσία λόγω συμπλήρωσης του ανώτατου ορίου ηλικίας κατά τη διάρκεια της θητείας για την οποία
προκηρύσσεται η θέση, εκτός και αν στο Εργαστήριο
υπηρετεί ένα (1) μόνο μέλος Δ.Ε.Π. ή δεν υπάρχει κανένας άλλος υποψήφιος. Η κατοχή της θέσης του/της
Διευθυντή/τριας δεν είναι ασυμβίβαστη με την κατοχή
άλλου αξιώματος μονομελούς οργάνου διοίκησης του
Ανώτατου Εκπαιδευτικού Ιδρύματος (Α.Ε.Ι.) ή με την ιδιότητα μέλους συλλογικού οργάνου του Α.Ε.Ι.
3. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή ο/η μοναδικός/ή
υποψήφιος/α δεν ψηφιστεί από το ένα τρίτο (1/3) τουλάχιστον των μελών του ειδικού εκλεκτορικού σώματος
ή ο/η Διευθυντής/τρια παραιτηθεί ή εκλείψει για οποιονδήποτε λόγο, ο/η Διευθυντής/τρια του Εργαστηρίου ορί-
ζεται από τη Σύγκλητο, σύμφωνα με τα οριζόμενα στην
παρ. 7 του άρθρου 48 του ν. 4957/2022, όπως εκάστοτε
ισχύει.
Άρθρο 7
Αρμοδιότητες Διευθυντή/τριας Πανεπιστημιακού
Εργαστηρίου.
Ο/Η Διευθυντής/τρια του Εργαστηρίου έχει τις ακόλουθες αρμοδιότητες:
α) προΐσταται και εποπτεύει τη λειτουργία του Πανεπιστημιακού Εργαστηρίου,
β) μεριμνά για την εφαρμογή του Πρότυπου Εσωτερικού Κανονισμού λειτουργίας των Πανεπιστημιακών
Εργαστηρίων, του παρόντος Εσωτερικού Κανονισμού
λειτουργίας του Εργαστηρίου, του Εσωτερικού Κανονισμού του Α.Ε.Ι. και των αποφάσεων των οργάνων του
Α.Ε.Ι., καθώς και για την τήρηση της νομοθεσίας,
γ) έχει την ιδιότητα του/της Επιστημονικού/ής Υπευθύνου σε έργα/προγράμματα του Ειδικού Λογαριασμού
Κονδυλίων Έρευνας (Ε.Λ.Κ.Ε.), ο οποίος διαχειρίζεται τους
ίδιους πόρους του Πανεπιστημιακού Εργαστηρίου,
δ) εισηγείται προς τον Πρύτανη την τοποθέτηση ή διάθεση διοικητικού προσωπικού του Α.Ε.Ι. για την υπο-
στήριξη του Εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του Πανεπιστημιακού Εργαστηρίου,
στ) υπογράφει τις συμβάσεις που συνάπτει το Εργαστήριο για την παροχή υπηρεσιών προς τρίτους,
ζ) μεριμνά για την ασφάλεια του προσωπικού και των
φοιτητών στις διαδικασίες για τη μεθοδολογία εκτέλεσης
του έργου που τους ανατίθεται,
η) διαχειρίζεται τον εξοπλισμό και τις υποδομές,
ι) αναθέτει τις αρμοδιότητες στους υπεύθυνους για
την καταγραφή του εξοπλισμού, την απόσυρση του εξοπλισμού, την οικονομική διαχείριση, την κατανομή των
χώρων, τη διαχείριση των αναλώσιμων υλικών, τη συντήρηση του εξοπλισμού και υπογράφει κάθε έγγραφο
που αφορά στη λειτουργία του,
ια) μεριμνά για τη πιθανή διαπίστευση του Εργαστηρίου, διακρίβωση του εξοπλισμού και επικύρωση ανα-
λυτικών μεθόδων,
ιβ) συντάσσει τριετή απολογισμό δραστηριοτήτων και
τον αποδίδει στη Συνέλευση του Τμήματος ή την Κοσμητεία της Σχολής όπου ανήκει,
ιγ) εκπροσωπεί το Εργαστήριο ενώπιον των αρμόδιων
Οργάνων του Πανεπιστημίου,
ιδ) επιμελείται τον παρόντα Κανονισμό λειτουργίας,
ιε) μεριμνά για την προστασία των δικαιωμάτων διανοητικής ιδιοκτησίας του Πανεπιστημιακού Εργαστηρίου,
σύμφωνα με την κείμενη νομοθεσία,
ιστ) μεριμνά για την προστασία των δεδομένων προσωπικού χαρακτήρα, σύμφωνα με την κείμενη νομο-
θεσία,
ιζ) υποχρεούται να εξασφαλίσει σχετικές άδειες, σύμφωνα με την κείμενη νομοθεσία, για θέματα βιοηθικής
και δεοντολογίας πριν απ’ την έναρξη της σχετικής έρευνας,
ιη) προετοιμάζει αναλυτικό πρωτόκολλο παράδοσηςπαραλαβής για τον επόμενο Διευθυντή,
ιθ) υπογράφει κάθε έγγραφο που σχετίζεται με το Εργαστήριο και
κ) ασκεί κάθε άλλη αρμοδιότητα που ορίζεται στον
Εσωτερικό Κανονισμό του Α.Ε.Ι.
Άρθρο 8
Έσοδα και Πόροι του Εργαστηρίου
Η λειτουργία του Εργαστηρίου θα γίνεται από ιδίους
πόρους οι οποίοι θα προέρχονται από:
α) την εκτέλεση ερευνητικών/αναπτυξιακών προγραμμάτων και εκπαιδευτικών/επιστημονικών δράσεων που
πραγματοποιούνται για ίδιο λογαριασμό ή λογαριασμό
τρίτων,
β) την παροχή υπηρεσιών, σύμφωνα με την κείμενη
νομοθεσία,
γ) τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα,
δ) τις κληρονομίες, δωρεές και κληροδοσίες που καταλείπονται στο Πανεπιστήμιο Μακεδονίας για τους
σκοπούς του Εργαστηρίου,
ε) τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας και τη διάθεση
ερευνητικών και εν γένει επιστημονικών προϊόντων που
ανήκουν ή παρήχθησαν στο Εργαστήριο,
στ) από κάθε άλλη νόμιμη πηγή.
Άρθρο 9
Έδρα - Υλικοτεχνική Υποδομή - Εξοπλισμός
1. Στο Εργαστήριο δύναται να ανατεθεί χώρος από τη
Σχολή στην οποία υπάγεται, κατόπιν σχετικού αιτήματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
από τον/την Διευθυντή/τρια του. Το Εργαστήριο εγκαθίσταται σε ασφαλείς χώρους που παραχωρούνται από
το Πανεπιστήμιο σε αυτό για τη διεξαγωγή του έργου
του. Ο χώρος διατίθεται για την εγκατάσταση προσωπικού και την εγκατάσταση οργάνων και του εξοπλισμού,
που είναι αναγκαίος για τη διενέργεια των ερευνητικών,
αναπτυξιακών και εκπαιδευτικών δραστηριοτήτων του.
Επιπλέον του χώρου αυτού μπορεί να διατίθεται χώρος
της Σχολής στην οποία υπάγεται για την εγκατάσταση
εξοπλισμού του Εργαστηρίου. Το Εργαστήριο λειτουργεί
κατά κανόνα τις εργάσιμες ημέρες και ώρες, σύμφωνα
με τον Εσωτερικό Κανονισμό λειτουργίας του Πανεπιστημίου Μακεδονίας, ενώ δύναται να λειτουργεί και σε
άλλες μη εργάσιμες περιόδους, μετά από έγκριση του/
της Διευθυντή/τριας. Στον χώρο τοποθετείται πινακίδα
με τον τίτλο του Εργαστηρίου.
2. Η χρήση των Εργαστηρίων επιτρέπεται μόνο σε άτομα που ανήκουν στην ακαδημαϊκή κοινότητα του Ιδρύ-
ματος και, συγκεκριμένα, σε άτομα που ανήκουν στις
εξής κατηγορίες: (α) μέλη Δ.Ε.Π και λοιποί διδάσκοντες/
ουσες, (β) προπτυχιακοί και μεταπτυχιακοί φοιτητές/
τριες, (γ) ερευνητές/τριες, (δ) τεχνικό και εκπαιδευτικό
προσωπικό, (ε) σπουδαστές/στριες και εκπαιδευτές/τριες προγραμμάτων επιμόρφωσης που διοργανώνει το
Ίδρυμα, (στ) διοικητικοί υπάλληλοι ζ) κάθε εξωτερικός
συνεργάτης που έχει πιστοποιημένη/επιβεβαιωμένη
συνεργασία με μέλη του Εργαστηρίου.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
του Εργαστηρίου τα οποία παραδίδονται για τη διεξαγωγή εκπαιδευτικού και ερευνητικού έργου επιστρέφο-
νται, μετά τη χρήση τους, στην κατάσταση στην οποία
βρίσκονταν κατά την παράδοσή τους.
ΚΕΦΑΛΑΙΟ Β’
ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ
Άρθρο 10
Παρεχόμενες υπηρεσίες - Προϋποθέσεις
Το Εργαστήριο παρέχει τις υπηρεσίες του σύμφωνα
με τις προϋποθέσεις του άρθρου 5 του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων του Πανεπιστημίου Μακεδονίας και καθορίζει το ύψος της τιμής τους σύμφωνα με τη διαδικασία
του άρθρου 51 παρ. 4 επ. του ν. 4957/2022.
Άρθρο 11
Υποχρεώσεις του Εργαστηρίου προς το Α.Ε.Ι.
α) Το Εργαστήριο διατηρεί επικαιροποιημένο ιστότοπο, στον οποίο θα εμφανίζεται και το λογότυπο του
Πανεπιστημίου Μακεδονίας.
β) Σε κάθε επιστημονική δημοσίευση ή ανακοίνωση
αποτελεσμάτων έρευνας που εκπονήθηκε ολικά ή μερικά στο Εργαστήριο, θα υπάρχει αναφορά σε αυτό ως
δομή του Πανεπιστημίου Μακεδονίας.
Άρθρο 12
Οικονομική διαχείριση των πόρων
1. Η οικονομική διαχείριση των πόρων που προέρχονται από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.). Τα έσοδα από
την παροχή υπηρεσιών εισπράττονται από τον Ε.Λ.Κ.Ε.
του Πανεπιστημίου Μακεδονίας και εγγράφονται στον
προϋπολογισμό έργου/προγράμματος του Εργαστηρίου
και στον προϋπολογισμό του Ε.Λ.Κ.Ε.
2. Με απόφαση του Συμβουλίου Διοίκησης, κατόπιν
εισήγησης του Διευθυντή του Εργαστηρίου, είναι δυνατή η ανάθεση της οικονομικής διαχείρισης των πόρων
που προέρχονται από την παροχή υπηρεσιών του Εργαστηρίου στην Εταιρεία Αξιοποίησης και Διαχείρισης της
Περιουσίας του Α.Ε.Ι. Με όμοια απόφαση καθορίζεται το
ποσοστό παρακράτησης επί των πόρων του, το οποίο
παρακρατείται υπέρ της Εταιρείας.
Άρθρο 13
Συμβάσεις Παροχής Υπηρεσιών
Η διαδικασία σύναψης συμβάσεων παροχής υπηρεσιών γίνεται σύμφωνα με τις κείμενες διατάξεις και τις
διατάξεις του Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Πα-
νεπιστημίου Μακεδονίας.
Άρθρο 14
Διαδικασίες και όροι ασφάλειας της εργασίας και
της υγιεινής των εργαζομένων
1. Το Εργαστήριο, με ευθύνη του Διευθυντή και του
Επιστημονικού Υπευθύνου, εξασφαλίζει όλες τις προϋποθέσεις για την ασφάλεια της εργασίας των εργαζο-
μένων και των εγκαταστάσεών του και παρέχει στους
εργαζόμενους όλα τα μέσα ασφάλειας και διατηρεί τον
εξοπλισμό του σε άριστη κατάσταση.
2. Το Εργαστήριο, με ευθύνη του Διευθυντή, διαθέτει
όλα τα απαραίτητα μέσα για την παροχή, σε περίπτωση
ανάγκης, πρώτων βοηθειών στους εργαζόμενους.
3. Η πρόσβαση στο Εργαστήριο επιτρέπεται μόνο στο
εξουσιοδοτημένο προσωπικό του.
4. Το Εργαστήριο φροντίζει με συνέπεια για την τήρηση όλων των προβλεπόμενων κανόνων υγιεινής και
καθαριότητας, τόσο στις εγκαταστάσεις του, όσο και
στον περιβάλλοντα χώρο.
Άρθρο 15
Πολιτική για τη Διαχείριση της Διανοητικής
Ιδιοκτησίας
1. Αρμόδιος φορέας για τη διαχείριση και προστασία
των δικαιωμάτων διανοητικής (πνευματικής και βιομηχανικής) ιδιοκτησίας επί των παραγόμενων αποτελεσμά-
των από τα προγράμματα/έργα που εκπονούνται στο
Εργαστήριο είναι ο Ε.Λ.Κ.Ε. του Ιδρύματος και εφαρμόζονται οι οικείες διατάξεις του Οδηγού Χρηματοδότησης
και Διαχείρισης, όπως ισχύει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
2. Ως γενική αρχή, τα παραγόμενα αποτελέσματα ανήκουν στον φορέα χρηματοδότησης του έργου/προγράμ-
ματος. Το Εργαστήριο διατηρεί το δικαίωμα χρήσης των
παραγόμενων αποτελεσμάτων αποκλειστικά για ερευνητικούς, εκπαιδευτικούς και διδακτικούς σκοπούς. Η
τεχνογνωσία που τυχόν παραχθεί κατά την υλοποίηση
του έργου/προγράμματος, όπως και το δικαίωμα για την
απόκτηση διπλώματος ευρεσιτεχνίας ή άλλου τίτλου για
την κατοχύρωση αυτής, ανήκουν, σε κάθε περίπτωση,
αποκλειστικά στο Πανεπιστήμιο Μακεδονίας και τα φυσικά πρόσωπα της ερευνητικής ομάδας που συνέβαλαν
στην ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στα πλαίσια των οποίων το Εργαστήριο αναλαμβάνει την εκτέλεση προγραμμάτων, χωρίς
τη δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
Άρθρο 16
Γενικές Αρχές Επεξεργασίας Δεδομένων
Προσωπικού Χαρακτήρα
1. Το Πανεπιστήμιο Μακεδονίας, τηρώντας τη νομοθεσία περί προστασίας δεδομένων προσωπικού χαρακτή-
ρα, διατηρεί τις προσωπικές πληροφορίες σε έναν ασφαλή κεντρικό διακομιστή. Σε εφαρμογή των ν. 2472/1997
(Α’ 50) και ν. 4624/2019 (Α’ 137) και σε συμμόρφωση με
τον Κανονισμό της Ε.Ε. 2016/679, της Οδηγίας 2016/680
για τη γενική προστασία δεδομένων της ΕΕ (GDPR),τα δεδομένα προσωπικού χαρακτήρα όλων των αντισυμβαλ-
λομένων, τα οποία περιέρχονται σε γνώση του προσωπικού του Εργαστηρίου στο πλαίσιο κάποιας συναλλαγής,
καταχωρούνται από τα μέλη του προσωπικού σε αρχείο
δεδομένων και δεν δύναται να διαβιβάζονται περαιτέρω
στην Ελλάδα ή το εξωτερικό, εκτός και αν η διαβίβαση
των στοιχείων απαιτείται από το νόμο.
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδο-
μένων - ΓΚΠΔ), ήτοι της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα φροντίζει:
α) Να έχει συλλέξει και επεξεργάζεται νόμιμα τα δεδομένα αυτά, δυνάμει των προβλέψεων της υφιστάμενης
νομοθεσίας και των προϋποθέσεων που αυτή θέτει.
β) Να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς.
γ) Να λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων, την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον να
επανεξετάζει περιοδικά την επάρκεια και την αποτελεσματικότητα των μέτρων αυτών.
δ) Να καταβάλλει τις απαραίτητες προσπάθειες, ώστε
τα δεδομένα προσωπικού χαρακτήρα που διατηρεί και
επεξεργάζεται να είναι πάντα ακριβή και επικαιροποιημένα.
ε) Να μη διατηρεί τα δεδομένα προσωπικού χαρακτήρα που συλλέγει για χρονικό διάστημα μεγαλύτερο από
ό,τι επιβάλλουν οι σκοποί, δυνάμει των οποίων συνελέγησαν και τέθηκαν σε επεξεργασία. Εντούτοις, είναι
δυνατόν να τα διατηρήσει και για μεγαλύτερο χρονικό
διάστημα εάν η επεξεργασία των δεδομένων αυτών είναι
απαραίτητη:
(i)  είτε για την τήρηση νομικής υποχρέωσης που
επιβάλλει την επεξεργασία βάσει διάταξης νόμου (ιδίως στο πλαίσιο των υποχρεώσεών του ως δικαιούχου
υλοποίησης συγχρηματοδοτούμενων προγραμμάτων
ΕΣΠΑ κ.λπ.), (ii) είτε για την εκπλήρωση καθήκοντος
που εκτελείται προς το δημόσιο συμφέρον, (iii) είτε για
σκοπούς αρχειοθέτησης προς το δημόσιο συμφέρον, ή
για σκοπούς επιστημονικής ή ιστορικής έρευνας, ή για
στατιστικούς σκοπούς, αφού ληφθούν τα κατάλληλα τεχνικά και οργανωτικά μέτρα, συμπεριλαμβανομένης της
ψευδωνυμοποίησης τους, και μόνον εφόσον οι σκοποί
αυτοί δεν μπορούν εξυπηρετηθούν μέσω της ανωνυμοποίησης των δεδομένων, (iv) είτε για τη θεμελίωση,
άσκηση ή υποστήριξη νομικών αξιώσεων.
4. Το Εργαστήριο φροντίζει ώστε τα υποκείμενα των
δεδομένων να μπορούν να ασκήσουν τα δικαιώματα που
τους αναγνωρίζει η νομοθεσία αναφορικά με τη συλλογή
και την επεξεργασία των δεδομένων προσωπικού χαρακτήρα. Τα δικαιώματα αυτά είναι τα ακόλουθα: (i) Το
δικαίωμα πρόσβασης στα δεδομένα. (ii) Το δικαίωμα διόρθωσης των δεδομένων, (iii) Το δικαίωμα διαγραφής
των δεδομένων («δικαίωμα στη λήθη»), (iv) Το δικαίωμα
περιορισμού της επεξεργασίας των δεδομένων, (v) Το
δικαίωμα στη φορητότητα των δεδομένων, (vi) Το δικαίωμα αντίρρησης στην επεξεργασία των δεδομένων.
Άρθρο 17
Πολιτική χρήσης του λογοτύπου του Ιδρύματος.
1. Το λογότυπο του Πανεπιστημίου Μακεδονίας δύναται να χρησιμοποιηθεί χωρίς πρότερη άδεια για τις ακό-
λουθες χρήσεις: α) Παρουσιάσεις, αναφορές ή έντυπα
που αφορούν εκπαιδευτικές ερευνητικές ή αναπτυξιακές
δράσεις του Πανεπιστημίου, β) Δικτυακό τόπο που του
Εργαστηρίου, γ) Όλες τις δράσεις επικοινωνίας του ΠαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
νεπιστημίου όπως κάρτες, δελτία τύπου, ενημερωτικά
δελτία (newsletter), κοινωνικά δίκτυα.
2. Η χρήση του λογοτύπου του Πανεπιστημίου Μακεδονίας από τρίτους συναλλασσόμενους με το Εργαστή-
ριο, στο πλαίσιο παροχής υπηρεσιών από αυτό, επιτρέπεται ύστερα από προηγούμενη έγκριση του αρμοδίου
οργάνου διοίκησης του Ιδρύματος επί τεκμηριωμένου
αιτήματος του ενδιαφερόμενου τρίτου ή του επιστημονικού υπεύθυνου του έργου.
Άρθρο 18
Διαδικασίες και όροι ασφάλειας των
πληροφοριών, τήρηση επιχειρηματικού
απορρήτου
1. Οι χρήστες των υποδομών και χώρων του Εργαστηρίου υποχρεούνται να τηρούν ως εμπιστευτικές όλες τις
πληροφορίες που περιέρχονται σε γνώση τους και να
μην προβαίνουν στην αποκάλυψη, δημοσίευση, διάχυση ή με οποιονδήποτε άλλο τρόπο ανακοίνωση αυτών
σε τρίτους άμεσα ή έμμεσα, εν όλω ή εν μέρει και για
οποιονδήποτε λόγο. Για το σκοπό αυτό, οι χρήστες που
δεν διατηρούν υπηρεσιακή σχέση με το Ίδρυμα, υπογράφουν σχετική δήλωση εχεμύθειας και εμπιστευτικότητας.
2. Οι διατάξεις της προηγούμενης παραγράφου εφαρμόζονται και στην περίπτωση παροχής υπηρεσιών προς
τρίτους (φορείς χρηματοδότησης) με την επιφύλαξη
ειδικότερων όρων που ενδέχεται να περιλαμβάνονται
στη σχετική συμφωνία συνεργασίας με τον εκάστοτε
αποδέκτη των υπηρεσιών.
3. Στις συμβάσεις παροχής υπηρεσιών που συνάπτει το
Εργαστήριο με τρίτους περιέχεται απαραιτήτως σχετική
συμφωνία αναφορικά με την εμπιστευτικότητα και την
εχεμύθεια.
Άρθρο 19
Διαχείριση και αποθήκευση υλικών και
πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης που τηρούνται στο Εργαστήριο. Ο/Η Επιστημονικά Υπεύθυνος/η του κάθε έργου θα έχει επίσης τη
συνολική ευθύνη από πλευράς του Εργαστηρίου για
τον έλεγχο των αποθεμάτων (stock) και τις διαδικασίες
παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Αν για οποιοδήποτε λόγο το Εργαστήριο σταματήσει
να προσφέρει τις υπηρεσίες του, όλα τα υλικά μεταβιβάζονται, με εισήγηση του οικείου Τμήματος (ή και της
Κοσμητείας) και απόφαση της Επιτροπής Ερευνών σε
αντίστοιχο Εργαστήριο του Τμήματος.
4. Για όλες τις υπηρεσίες που προσφέρει το Εργαστήριο προς τρίτους, διατηρεί πλήρες μηχανογραφημένο
αρχείο πληροφοριών.
5. Η διαχείριση και η αποθήκευση των πληροφοριών για κάθε έργο θα γίνεται από τον/την Επιστημονικά
Υπεύθυνο/η του Έργου, ο/η οποίος/α και θα είναι ο/η
αποκλειστικά υπεύθυνος/η έναντι του αντισυμβαλλόμενου για την τήρηση των σχετικών όρων του άρθρου
για το επιχειρηματικό απόρρητο.
6. Ο/Η Επιστημονικά Υπεύθυνος/η του Έργου θα
αναλάβει την οργάνωση και την ενημέρωση αναλυτικού αρχείου των συμβάσεων παροχής υπηρεσιών του
Εργαστηρίου, είτε σε έντυπη είτε σε ηλεκτρονική μορφή
σε συνεργασία με τον Ε.Λ.Κ.Ε. του Πανεπιστημίου.
7. Η εγκατάσταση ή απεγκατάσταση Hardware ή
Software στους Ηλεκτρονικούς Υπολογιστές του Εργαστηρίου επιτρέπεται μόνο από τα αρμόδια προς τούτο
όργανα του Τμήματος ή από εξουσιοδοτημένους τεχνικούς εταιρειών οι οποίες έχουν αναλάβει την τεχνική
υποστήριξη ή προμήθεια εξοπλισμού. Η μετακίνηση
εξοπλισμού από τους χώρους του Εργαστηρίου απαγορεύεται εκτός και αν αυτό γίνεται μετά από έγκριση των
αρμόδιων οργάνων του Τμήματος ή στα πλαίσια ανάγκης
επισκευής. Στην δεύτερη περίπτωση θα πρέπει να έχουν
εκδοθεί, με ευθύνη του Ειδικού Τεχνικού Εργαστηριακό
Προσωπικού (Ε.Τ.Ε.Π), τα σχετικά παραστατικά που κατά
περίπτωση προβλέπονται.
Άρθρο 20
Θέματα Ηθικής και Δεοντολογίας της Έρευνας
Τα θέματα ηθικής και δεοντολογίας της έρευνας που
αφορούν τα έργα παροχής υπηρεσιών που υλοποιούνται
από το Εργαστήριο, τα επιλαμβάνεται η Επιτροπή Ηθικής
και Δεοντολογίας της Έρευνας (Ε.Η.Δ.Ε.) του Πανεπιστημίου Μακεδονίας, σύμφωνα με τις διατάξεις του άρθρου
22 του Πρότυπου Εσωτερικού Κανονισμού Λειτουργίας
των Πανεπιστημιακών Εργαστηρίων του Πανεπιστημίου.
Άρθρο 21
Τηρούμενα Βιβλία
1. Για τις ανάγκες του Εργαστηρίου τηρούνται σε έντυπη ή ηλεκτρονική μορφή τα βιβλία και στοιχεία που τυ-
χόν προβλέπονται από την κείμενη νομοθεσία, καθώς
και τα ακόλουθα:
- Βιβλίο πρωτοκόλλου.
- Βιβλίο πρακτικών-αποφάσεων
- Βιβλίο περιουσιακών στοιχείων(πάγιος εξοπλισμός)
- Φάκελος οικονομικών στοιχείων κάθε έτους
- Φάκελος ετήσιου απολογισμού δραστηριοτήτων
- Κατάλογος επιστημονικών βιβλίων και περιοδικών
- Αρχείο ερευνητικών προγραμμάτων και ερευνητικών
δεδομένων.
2. Με απόφαση του/της Διευθυντή/τριας μπορεί να
τηρείται και κάθε άλλο βιβλίο ή στοιχείο κρίνεται απαραίτητο για το Εργαστήριο.
Άρθρο 22
Τίτλος-Σφραγίδα
1. Η επωνυμία του Εργαστηρίου «Περιφερειακή Οικονομική Ανάλυση και Πολιτική (ΠΟΑΠ), Regional
Economic Analysis & Policy (REAP)» αναγράφεται σε κάθε
έντυπο και ηλεκτρονικό έγγραφό του, μαζί με τον διαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2062/30.04.2025
κριτικό του τίτλο. Η επωνυμία καθώς και τα στοιχεία του/
της Διευθυντή/τριας του Εργαστηρίου αναγράφονται
στους χώρους του Τμήματος που είναι εγκατεστημένο
το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτήν του Πανεπιστημίου και την προσθήκη της επωνυμίας του καθώς και
του διακριτικού τίτλου του.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 23
Έναρξη Ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 16 Απριλίου 2025
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202062.pdf | Tokens: 31148]